CELEX: 32019R0248
Language: bg
Date: 2018-11-13 00:00:00
Title: Делегиран регламент (ЕС) 2019/248 на Комисията от 13 ноември 2018 година за поправка на Регламент (ЕС) № 63/2011 за определяне на подробни разпоредби относно заявлението за дерогация по отношение на целите за специфични емисии на CO2 в съответствие с член 11 от Регламент (ЕО) № 443/2009 на Европейския парламент и на Съвета (Текст от значение за ЕИП.)

13.2.2019   
               
               
                  BG
               
               
                  Официален вестник на Европейския съюз
               
               
                  L 42/5
               
            
         ДЕЛЕГИРАН РЕГЛАМЕНТ (ЕС) 2019/248 НА КОМИСИЯТА
         от 13 ноември 2018 година
         за поправка на Регламент (ЕС) № 63/2011 за определяне на подробни разпоредби относно заявлението за дерогация по отношение на целите за специфични емисии на CO2 в съответствие с член 11 от Регламент (ЕО) № 443/2009 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 443/2009 на Европейския парламент и на Съвета от 23 април 2009 г. за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 11, параграф 8 от него,
         като има предвид, че:
         
                     (1)
                  
                  
                     Производителят на леки превозни средства General Motors Holding LLC информира Комисията, че средните специфични емисии на CO2 през 2007 г., посочени за този производител в приложение IV към Регламент (ЕС) № 63/2011 на Комисията (2), не са верни.
                  
               
                     (2)
                  
                  
                     Производителят предостави подробни данни, доказващи, че средните специфични емисии на CO2 през 2007 г. са били значително по-високи от стойността, посочена в Регламент (ЕС) № 63/2011. Стойността се основава на специфичните емисии на CO2 на превозните средства, неправилно включващи и тези на дружество Adam Opel AG, което по това време е било свързано с General Motors. Тези специфични емисии на CO2 от превозните средства на Adam Opel AG са допринесли за по-ниските средни специфични емисии на CO2 от General Motors през 2007 г. Грешката е станала очевидна след промяната на собствеността на General Motors и Adam Opel на 1 август 2017 г.
                  
               
                     (3)
                  
                  
                     Комисията счита, че данните, представени от General Motors Holding LLC, доказват, че стойността на средните специфични емисии на CO2 на производителя през 2007 г., посочена в Регламент (ЕС) № 63/2011, е неправилна.
                  
               
                     (4)
                  
                  
                     Поради това Регламент (ЕС) № 63/2011 следва да бъде съответно поправен.
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В таблицата в приложение IV към Регламент (ЕС) № 63/2011 в колоната „Средни емисии [g/km]“, в реда за General Motors стойността „159,604“ се заменя с „283,689“.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 140, 5.6.2009 г., стр. 1.
         
            (2)  Регламент (ЕС) № 63/2011 на Комисията от 26 януари 2011 г. за определяне на подробни разпоредби относно заявлението за дерогация по отношение на целите за специфични емисии на CO2 в съответствие с член 11 от Регламент (ЕО) № 443/2009 на Европейския парламент и на Съвета (ОВ L 23, 27.1.2011 г., стр. 16).